**Kthim-përgjigje**

**Shoqates Qendresa Qytetare**

Në vijim të kërkesës tuaj për informacion, ku kërkoni vënien në dispozicion të listes së targave të automjeteve në pronësi të USH-së, ju bëjmë me dije si më poshtë vijon:

Për shkak të sigurisë dhe mbrojtjes së përsonave zyrtarë të cilët për kryerjen e detyrave dhe shërbimeve të institucionit  lëvizin me këto automjete, ç'mojmë se ky informacion nuk mund t'ju vihet në dispozicion. Ky informacion mund t'ju vihet në dispozicion vetëm organeve që me ligj  kanë detyrë ushtrimin e kontrollit ndaj veprimtarisë së institucionit tonë  si dhe organeve të hetimit, parandalimit dhe ndjekjes së veprave penale.

Si rrjellojë ju sigurojmë informacion të pjesshëm, konkretisht (numrin e automjeteve në pronësi të institucionit tonë).

Sipas informacionit të vënë në dispozicion nga strukturat përgjegjëse, Universiteti i Shkodrës "Luigj Gurakuqi", ka në pronësi automjetet si më poshtë:

* 1 Autobus të blerë para viteve 90', jashtë funksioni
* 1 Furgon jashtë funksioni që po shqyrtohet për nxjerrje jashtë përdorimi
* 1 Autoveturë HYUNDAI që përdoret nga titullari dhe stafi i Universitetit për udhëtime me shërbim jashtë qytetit për qellime të realizimit dhe përmbushjes së detyrave publike.